แสตมป์เนื่องในโอกาสครบรอบ 100 ปีสาธารณสุขไทยในวันมหิดล เทิดพระเกียรติพระบิดาแห่งการแพทย์แผนปัจจุบัน
แสตมป์เนื่องในโอกาสครบรอบ 100 ปีสาธารณสุขไทยในวันมหิดล เทิดพระเกียรติพระบิดาแห่งการแพทย์แผนปัจจุบันนางสมร เทิดธรรมพิบูล กรรมการผู้จัดการใหญ่ บริษัท ไปรษณีย์ไทย จำกัด (ปณท.) เปิดเผยว่า ไปรษณีย์ไทย เปิดตัวตราไปรษณียากรที่ระลึกในโอกาสครบรอบ 100 ปี (2461-2561) การสาธารณสุขไทย วันมหิดล 24 กันยายนปีนี้ เพื่อเทิดพระเกียรติสมเด็จพระมหิตลาธิเบศร อดุลยเดชวิกรม พระบรมราชชนก “พระบิดาแห่งการแพทย์แผนปัจจุบันของไทย” สำหรับตราไปรษณียากรที่ระลึก เป็นพระฉายาลักษณ์สมเด็จพระมหิตลาธิเบศร อดุลยเดชวิกรม พระบรมราชชนก ประกอบตราสัญลักษณ์ 100 ปี การสาธารณสุขไทย พิมพ์จำนวน 5 แสนดวง ชนิดราคา 3 บาท เต็มแผ่น 10 ดวง 30 บาท ซองวันแรกจำหน่าย 11 บาท เป็นภาพดอกไม้จากต้นการบูร ซึ่งสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้พระราชทานให้เป็นไม้ประจำกระทรวงสาธารณสุขในโอกาสที่ก้าวเข้าสู่วาระ 100 ปี ของการสาธารณสุขไทย ตั้งแต่ปี 2560 ทั้งนี้ แสตมป์ชุดดังกล่าว จะเริ่มจำหน่ายในวันพรุ่งนี้ 24 กันยายน 2562 ซึ่งตรงกับวันมหิดล สำหรับประชาชนที่สนใจสามารถหาซื้อได้ที่ไปรษณีย์ทุกแห่งทั่วประเทศ